《登清风台谒夷齐庙》
清代·萧惟豫

我立永丰巅，首阳向我峙。遂之清风台，以访墨胎氏。

郁郁松柏林，悠悠滦漆水。雨洗春色深，人入清风里。

未食蕨与薇，安知肉食鄙。为顽与为廉，百年同一死。

吁嗟黄虞人，在此不在彼。

作者简介：萧惟豫（1636-1711以后）字介石，号韩坡，山东德州卫人。顺治十五年（1658）进士。历官翰林院侍讲，提督顺天学政。其诗意随笔到，出于自然，著有《但吟草》。